CELEX: 32009R0594
Language: lt
Date: 2009-07-08 00:00:00
Title: 2009 m. liepos 8 d. Komisijos reglamentas (EB) Nr. 594/2009 dėl tam tikrų prekių klasifikavimo Kombinuotojoje nomenklatūroje

9.7.2009   
            
            
               LT
            
            
               Europos Sąjungos oficialusis leidinys
            
            
               L 178/14
            
         
      KOMISIJOS REGLAMENTAS (EB) Nr. 594/2009
   2009 m. liepos 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašyta prekė Kombinuotojoje nomenklatūroje klasifikuojama priskiriant tos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. liepos 8 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pirminės formos vinilidenfluorido ir heksafluorpropileno kopolimeras.
                              Ši medžiaga pasižymi elastomerams būdingomis išsitempimo ir susitraukimo savybėmis, tačiau jos negalima vulkanizuoti siera. Skersiniams ryšiams šiame kopolimere suformuoti reikalingi baziniai junginiai arba tam tikri peroksidai.
                           
                        
               
                  3904 69 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 1, 4 ir 6 pastabomis, 40 skirsnio 4 pastabos a punktu, 39 skirsnio 1 subpozicijų pastaba bei KN kodus 3904, 3904 69 ir 3904 69 90 atitinkančiais prekių aprašymais.
                  Vinilidenfluorido ir heksafluorpropileno kopolimeras neatitinka 40 skirsnio 4 pastabos a punkte pateikto sintetinio kaučiuko apibrėžimo, nes šio kopolimero negalima vulkanizuoti siera.
                  Polivinilidenfluoridas yra 39 skirsniui priskiriamas polimeras (žr. Suderintos sistemos (SS) paaiškinimų 39 skirsnio paaiškinimų Bendrąsias nuostatas, polimerų santrumpų sąrašą ir 3904 pozicijos paaiškinimų nuostatų paskutiniąją pastraipą).
                  Pirminės formos vinilidenfluorido ir heksafluorpropileno kopolimeras yra fluorintas kopolimeras, kuris vadovaujantis 39 skirsnio 1, 4 ir 6 pastabomis bei 39 skirsnio 1 subpozicijų pastaba priskiriamas 39 skirsnio KN kodui 3904 69 90.
               
            
                  
                              2.
                           
                           
                              Žiedo formos fluoroelastomero sandarikliai (vinilidenfluorido ir heksafluorpropileno kopolimeras).
                              Šio gaminio medžiaga (vinilidenfluorido ir heksafluorpropileno kopolimeras) pasižymi elastomerams būdingomis išsitempimo ir susitraukimo savybėmis, tačiau jos negalima vulkanizuoti siera. Skersiniams ryšiams šioje medžiagoje suformuoti reikalingi baziniai junginiai arba tam tikri peroksidai.
                           
                        
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 1 ir 4 pastabomis, 40 skirsnio 4 pastabos a punktu, XVI skyriaus 2 pastaba, 90 skirsnio 2 pastaba bei KN kodus 3926, 3926 90 ir 3926 90 97 atitinkančiais prekių aprašymais.
                  Šis gaminys yra bendros paskirties elastomerinis sandariklis. Taigi, jis nėra atpažįstama mašinos dalis KN XVI skyriaus 2 pastabos ir 90 skirsnio 2 pastabos prasme, ir todėl nepriskirtinas XVI skyriui bei 90 skirsniui.
                  Šio gaminio medžiaga neatitinka 40 skirsnio 4 pastabos a punkte pateikto sintetinio kaučiuko apibrėžimo, nes jos negalima vulkanizuoti siera.
                  Polivinilidenfluoridas yra 39 skirsniui priskiriamas polimeras (žr. Suderintos sistemos (SS) paaiškinimų 39 skirsnio paaiškinimų Bendrąsias nuostatas, polimerų santrumpų sąrašą ir 3904 pozicijos paaiškinimų nuostatų paskutiniąją pastraipą).
                  Vinilidenfluorido ir heksafluorpropileno kopolimeras yra fluorintas kopolimeras, kuris turėtų būti priskiriamas 39 skirsniui.
                  Taigi minėtas gaminys yra 39 skirsnio plastikų gaminys, nenurodytas kitoje Kombinuotosios nomenklatūros vietoje, ir todėl priskiriamas KN kodui 3926 90 97.